El Gozón llogra nueve puntos de 18 posibles nel entamu de temporada, mientres el Podes gana ocho con dos derrotes y la mayor goliada
#000002
Los equipos de la contorna, que xueguen en Primera y Segunda Rexonal, empecipiaron la temporada al ralentín. El meyor clasificáu hasta la fecha ye’l Gozón C. F., que llogró nueve puntos de los 18 posibles nos alcuentros celebraos ente agostu y setiembre. El so primer partíu de Lliga, frente a la S. D. Cualloto, acabó con empate a unos. Tamién fixeron tables les dos xornaes siguientes cola A. D. Llaranes C. F. y l’Atléticu Siero.
#000004
La primer victoria llegó’l 13 de setiembre en Balbín, por 3 a 1 ante La Guía Norte Astur. El conxuntu lideráu por Jesús «Chus» Naves González va sexto, anque la meta de toos, plantiya y cuerpu técnicu, ye llegar lo más arriba de la tabla posible y evitar derrotes «tontas» como les que vivieron la temporada pasada.
#000005
El presidente del Gozón C. F., Ramón Artime, empondera’l llabor del míster del club, «Chus» Naves no que va de campaña. «Ahora hace un trabajo más controlado, perfeccionado y desahogado. Esperemos que las cosas salgan mucho mejor», esplicó. Y ye que pa esti nuevu proyectu deportivu cuenta cola ayuda del preparador físicu David González Caminero, lo mesmo que de Ramón García Fernández, quien fai les vegaes de segundu entrenador. Pela so parte, José María Bretón Fernández «Chema» colgó los guantes de porteru la campaña pasada y agora pasóse al otru llau, ayudando a los cancerberos del Gozón.
#000006
Hai menos xugadores na plantiya del conxuntu gozoniegu que la temporada pasada. Naves cunta con 21 xugadores, ente los qu’hai cares nueves, como Manuel González López, que procede del Bual; Rubén Serrano Labrado, ex del Quirinal; Moisés Díaz, del Llaranes, y dos canteranos del xuvenil del Marino: Adrián Gutiérrez Granda y Adrián Rodríguez Fernández. Xuntos esperen ameyorar les resultancies pa xugar la promoción, plania Artime. No referente al tema económicu, la entidá almite que vive series dificultaes, sobre manera tocante a los ingresos por publicidá. «Estamos bastante justos porque la gente es reacia a poner publicidad en el campo, y eso a pesar de que damos bastantes facilidades como fraccionar los pagos», comenta’l presidente.
#000007
Suárez Bayón almite que «stamos contentos con lo que tenemos, aunque se nos fueron jugadores importantes que pasaron a categorías superiores». El futbolista «franquicia» del Podes, va siguir vistiendo la camiseta verdiblanca. Nun ye otru qu’Alejandro Alonso Pajares, que lleva 11 temporaes nel club y viste’l brazalete de capitán.
#000011
El Podes ye un club humilde que nun cunta con un campu d’entrenamientu en Gozón. Eso sí, estimen al Navarro que-yos dexe’l sintéticu de Valliniello pa nun machucar l’Álvarez Buylla per selmana. Utilicen les redes sociales, como una estratexa pa recaldar fondos esta campaña. «Estamos sorprendidos porque hay muchos negocios de la zona que nos apoyan y eso es de agradecer», diz el míster.
#000012
La Sociedá Cultural y Deportiva Aboño estrenó’l 14 de setiembre na lliga con una victoria fuera de casa frente al Marino de Cuideiru por 2 goles a 0. Alberto Fernández Rodríguez «Tuto», nuevu fichaxe que provién del Candás C.F., fixo xubir los dos tantos al marcador. La segunda xornada, otra victoria por 2 a 1 contra’l G. D. Bosco; y la siguiente, más de lo mesmo: 0-4 frente a l’A. C. D. La Luz, lo que los asitia provisionalmente como segundos na clasificación.
#000013
El cuerpu técnicu tamién cunta con nueves incorporaciones de casa, como la de Jesús Sánchez Pérez (Huracán-Sidrería Nordeste), anque caltién a otros delegaos como Rubén Gutiérrez Pantiga «Panera». David Rodríguez Tamargo sigue siendo’l míster pa esta campaña qu’empezó a mediaos de setiembre.
#000015
El club carreñense más llonxevu ta en plena campaña de captación de socios y espónsor. «Perdimos mucha publicidad del campo», almite’l presidente. Daqué qu’esperen recuperar coles bones resultancies del conxuntu azul, un grupu que cada vez cunta con más futbolistes de Carreño y Gozón.
#000017